
U cilju jedinstvene primjene odredbi Zakona o energetici kojima se uređuje obavezno markiranje tečnih goriva naftnog porijekla i biogoriva u Crnoj Gori, Pružalac usluge markiranja donosi:

UPUTSTVO ZA MARKIRANJE 
TEČNIH GORIVA NAFTNOG PORIJEKLA I BIOGORIVA
 U CRNOJ GORI
[bookmark: _Toc239637979][bookmark: _Toc240964520]1. SVRHA
Ovim Uputstvom detaljno se uređuju postupci prijema, skladištenja, distribucije, doziranja, markiranja, uzorkovanja, kontrole i laboratorijskog ispitivanja markiranih tečnih goriva naftnog porijekla i biogoriva u Crnoj Gori, u cilju jedinstvene primjene odredbi Zakona o energetici i propisa donesenih na osnovu tog zakona kojima se uređuje sistem markiranja tečnih goriva naftnog porijekla i biogoriva.
Opisi carinskih, inspekcijskih, transportnih, skladišnih i drugih postupaka dati su isključivo radi određivanja operativnih uslova za izvršavanje aktivnosti u okviru programa markiranja i ne utiči na ovlaštenja, odgovornosti i način postupanja drugih subjekata utvrđene važećim propisima. 
[bookmark: _Toc239637980][bookmark: _Toc240964521]2. PODRUČJE PRIMJENE
Uputstvo se primjenjuje na bezolovne motorne benzine, gasna ulja i biogoriva za koja je propisana obaveza markiranja u skladu sa Zakonom o energetici i propisima kojima se uređuje sistem markiranja tečnih goriva naftnog porijekla i biogoriva.u Crnoj Gori.
[bookmark: _Toc239637981][bookmark: _Toc240964522]3. DEFINICIJE
Za potrebe ovog Uputstva pojedini izrazi imaju sljedeća značenja:
Usluga markiranja naftnih derivata obuhvata markiranje i uzorkovanje derivata nafte, isporuku markera i opreme za markiranje, mjerenje koncentracije markera, isporuku uređaja i opreme za mjerenje koncentracije markera, održavanje i podešavanje uređaja, obuku i tehničku pomoć, u skladu sa važećim standardima.
Pružalac usluge markiranja je pravno lice koje vrši uslugu markiranja i izabrano je u postupku javnog poziva.
Marker je jedinjenje na bazi nano tehnologije koje se dodaje tečnim gorivima naftnog porijekla i biogorivima radi njihove identifikacije i kontrole. 
Markiranje je postupak dodavanja markera tečnim gorivima naftnog porijekla i biogorivima u skladu sa propisanim postupkom i koncentracijama. 
Obveznik markiranja je pravno lice ili preduzetnik koji obavlja djelatnost trgovine na veliko ili malo tečnim gorivima naftnog porijekla i biogorivima i koji ista stavlja na tržište Crne Gore i/ili koristi za snabdijevanje plovnih objekata u međunarodnom saobraćaju, kao i vlasnik odnosno držalac skladišta tečnih goriva i biogoriva za sopstvene potrebe ukupnog kapaciteta preko dva kubna metra, uključujući i stanice za snabdijevanje sopstvenih prevoznih sredstava.
Mobilni analizator goriva je prenosivi uređaj za određivanje prisustva i koncentracije markera u uzorku goriva na terenu.
Laboratorijski analizator goriva je uređaj za određivanje prisustva i koncentracije markera u uzorcima goriva u laboratorijskim uslovima.
Koncentracija markera je količina markera prisutna u gorivu izražena u odnosu na propisanu koncentraciju.
Propisana koncentracija markera je koncentracija markera pri kojoj se smatra da je gorivo markirano u skladu sa Zakonom o energetici i ovim Uputstvom. 
Nivo doziranja markera je količina markera potrebna za postizanje propisane koncentracije markera u određenoj količini goriva.
Lot je količina goriva koja se odjednom dobija ili obrađuje jednom tehnološkom operacijom.
Izrazi koji nijesu posebno definisani ovim Uputstvom imaju značenje utvrđeno Zakonom o energetici i drugim propisima kojima se uređuje sistem markiranja tečnih goriva naftnog porijekla i biogoriva u Crnoj Gori.
[bookmark: _Toc239637982][bookmark: _Toc240964523]4. OPIS MARKERA
Marker koji se koristi za markiranje tečnih goriva naftnog porijekla i biogoriva u Crnoj Gori ima sljedeće karakteristike:
· zasnovan je na naprednoj tehnologiji jedinstvenog hemijskog identifikatora;
· lako se homogenizuje sa gorivom i ravnomjerno raspoređuje u cijeloj zapremini goriva;
· ne utiče na boju, miris i druga fizičko-hemijska svojstva goriva;
· ne utiče na kvalitet goriva propisan važećim standardima i tehničkim propisima;
· stabilan je tokom skladištenja, transporta i distribucije goriva;
· ne sadrži halogene elemente niti metale;
· predstavlja jedinstveno i zaštićeno hemijsko jedinjenje namijenjeno isključivo za potrebe sistema markiranja goriva;
· otporan je na uobičajene pokušaje uklanjanja, razblaživanja ili prikrivanja njegovog prisustva;
· omogućava identifikaciju propisno markiranog goriva i otkrivanje odstupanja u koncentraciji markera;
· bezbjedan je za rukovanje i primjenu u skladu sa uputstvima proizvođača.
[bookmark: _Toc239637983][bookmark: _Toc240964524]4.1 Marker za markiranje tečnih goriva naftnog porijekla i biogoriva
Markeri koji se koriste za markiranje bezolovnih motornih benzina, gasnih ulja i biogoriva sastoje se od dvije međusobno nezavisne komponente, pri čemu se prisustvo i koncentracija jedne komponente utvrđuju korišćenjem mobilnih analizatora na terenu, dok se prisustvo i koncentracija druge komponente utvrđuju laboratorijskim metodama ispitivanja. Svaka komponenta određuje se posebnom i međusobno nezavisnom metodom detekcije.
Markeri su projektovani tako da:
· obezbijede jednoznačnu identifikaciju legalno markiranog goriva;
· omoguće brzu provjeru prisustva markera na terenu;
· omoguće laboratorijsku potvrdu prisustva i određivanje koncentracije markera;
· zadrže stabilnost tokom skladištenja, transporta i distribucije goriva;
· ne utiču na upotrebljivost, performanse niti usklađenost goriva sa propisanim zahtjevima kvaliteta;
· omoguće efikasan nadzor markiranja i kontrolu prometa goriva.
Program markiranja za tržište Crne Gore obuhvata dva tipa markera: marker tipa A i marker tipa B.
Marker tip A je marker za markiranje bezolovnog motornog benzina i gasnih ulja koja se stavljaju na tržište Crne Gore ili se skladište kod vlasnika, odnosno držaoca skladišta iz člana 211 stav 1 Zakona o energetici, odnosno za derivate nafte i biogoriva na koja se plaća akciza u punom iznosu propisanom Zakonom o akcizama ("Službeni list RCG", br. 65/01, 12/02, 76/05 i "Sl. list CG", br. 76/08, 50/09, 78/10, 61/11, 28/12, 38/13, 45/14, 40/11 - drugi zakon, 8/15 - drugi zakon, 1/17, 50/17, 55/18, 76/20, 49/22, 65/22, 152/22, 27/23, 125/23 i 94/24); 
Marker tip B je marker za markiranje tečnih goriva naftnog porijekla koja su namijenjena za snabdijevanje plovnih objekata u međunarodnom saobraćaju, odnosno za derivate nafte i biogoriva koja su oslobođena plaćanja akcize, u skladu sa Pravilnikom o načinu sprovođenja carinskog postupka za robu koja se koristi za snabdijevanje prevoznih sredstava u međunarodnom saobraćaju, vrsti robe i količinskim ograničenjima ("Službeni list CG", br. 127/24 i 96/25).
[bookmark: _Toc239637984][bookmark: _Toc240964525]5. NABAVKA I ISPORUKA MARKERA U CRNU GORU
Usluga markiranja derivata nafte započinje procesom nabavke i isporuke markera, kao koncentrata spremnog za upotrebu tj. za dodavanje u derivate nafte bez potrebe za dodatnom pripremom. U svakom trenutku, u skladištima markera u Crnoj Gori mora biti najmanje 25% procenjene godišnje količine markera. Proces nabavke započinje slanjem email dopisa proizvođaču o potrebnoj količini markera koju treba uvesti kao i krajnjem roku za takav uvoz. Krajnji rok uvoza određuje se na osnovu postojećeg trenda korišćenja markera na tržištu. Nova nabavka markera planira se prije nego što raspoloživa količina markera padne ispod 30% procijenjene godišnje potrošnje.
U svrhu obezbeđenja sigurnosti, markeri se transportuju od proizvođača do skladišta gde se carinjenje obavlja u skladu sa zakonima Crne Gore. Markeri se uvoze u odgovarajućim UN metalnim kanisterima (tipična zapremina kanistera koji se koristi je 25 l). Za marker koji uveze, Pružalac usluge markiranja, dužan je Ministarstvu energetike i rudarstva Crne Gore dostaviti Dokument o kvalitetu markera i Dokument o uvezenoj količini markera.
Svrha Dokumenta o kvalitetu markera je da potvrdi da je marker prošao odgovarajuća testiranja kvaliteta i on mora da sadrži najmanje sledeće:
· Ime markera
· Broj lota
· Datum proizvodnje
· Ime proizvođača tj.kompanije koja je proizvela marker
· Izjavu proizvođača koja potvrđuje da odgovarajući lot zadovoljava kontrolu kvaliteta
· Gustinu proizvoda tj. markera
· Izgled i boju proizvoda tj.markera
· Potpis odgovornih lica (menadžera proizvodnje i menadžera kontrole kvaliteta)
· Rok trajanja
Svrha Dokumenta o uvezenoj količini markera je da potvrdi količinu za svaki tip markera i on mora da sadrži najmanje sledeće:
· Ime markera
· Vrstu derivata nafte koji će se markirati pomoću ovog tipa markera
· Količinu (l) i broj kanistera (kom)
· Datum uvoza
· Potpis odgovornog lica 
[bookmark: _Toc239637985][bookmark: _Toc240964526]6. PRIJEM I SKLADIŠTENJE MARKERA
Skladištenje markera se obavlja u objektima koji su za to predviđeni u skladu sa najvišim standardima bezbednosti i očuvanja životne sredine. Takvi objekti moraju biti opremljeni adekvatnom ventilacijom i odgovarajućim sistemom zaštite od krađe i zloupotrebe. Prostor u kome se skladišti marker koristi se samo i isključivo za tu potrebu (ne dolazi u dodir sa robom druge vrste).
Svaka isporuka markera koja stigne u skladište je praćena otрemnicom, a prijem se beleži na odgovarajućem dokumentu koji mora da sadrži najmanje sledeće:
· Otpremljena količina (kg)
· Datum prijema
· Primljena količina (kg)
· Broj primljenih kanistera
Svaki kanister markera koji stigne u skladište je označen jedinstvenom etiketom sa QR kodom, koja sadrži najmanje: jedinstveni identifikacioni broj kanistera, ime markera, broj lota, datum proizvodnje, rok trajanja, taru, bruto i neto masu (kg) i zapreminu (l). 
Prijem markera evidentira se elektronski, u informacionom sistemu, na sljedeći način:
1. Ovlašćeni predstavnik skladišta u informacionom sistemu otvara najavljenu isporuku (otpremnicu) i za svaki kanister:
2. Skenira QR kod sa etikete kanistera, čime se kanister jednoznačno identifikuje i povezuje sa najavljenom isporukom;
3. Provjerava cjelovitost i broj plombe kanistera i potvrđuje ga u sistemu (odstupanje broja ili oštećenje plombe evidentira se kao izuzetak);
4. Mjeri masu kanistera na kalibrisanoj elektronskoj vagi sa rezolucijom očitavanja od 1 g; izmjerena masa se automatski preuzima u informacioni sistem i upoređuje sa masom deklarisanom prilikom otpreme;
5. Sistem potvrđuje prijem kanistera u zalihe skladišta i trajno evidentira: datum i vrijeme prijema, mjesto prijema, izmjerenu masu, broj plombe i identitet lica koje je izvršilo prijem.
Ukoliko izmjerena masa odstupa od deklarisane mase izvan dozvoljenog odstupanja utvrđenog konfiguracijom sistema, ili ukoliko je kanister fizički oštećen, kanister se izdvaja u karantin, o čemu se u informacionom sistemu evidentira izuzetak sa obrazloženjem, a dalji postupak se utvrđuje posebnom procedurom.
Svi podaci o prijemu dostupni su nadležnim organima na uvid putem izvještaja iz informacionog sistema.
Prazni kanisteri, kao i kanisteri koji nijesu pogodni za dalju upotrebu, smatraju se otpadom, a njihovo sakupljanje, privremeno skladištenje, transport i zbrinjavanje vrši se u skladu sa propisima kojima se uređuje upravljanje otpadom u Crnoj Gori.
[bookmark: _Toc239637986][bookmark: _Toc240964527]7. DISTRIBUCIJA MARKERA
Prilikom svakog kretanja markera duž lanca skladištenja, transporta i upotrebe, u odgovarajućem dokumentu evidentiraju se najmanje sljedeći podaci:

· ime markera; 
· jedinstveni identifikacioni broj kanistera sa markerom; 
· lokacija sa koje se marker izdaje; 
· lokacija na koju se marker dostavlja; 
· masa markera po kanisteru prilikom izdavanja (kg); 
· masa markera po kanisteru prilikom prijema (kg); 
· datum izdavanja markera; 
· datum prijema markera; 
· ime, prezime i potpis osobe koja je izdala marker; 
· ime, prezime i potpis osobe koja je primila marker.
[bookmark: _Toc239637987][bookmark: _Toc240964528]8. PODNOŠENJE ZAHTJEVA ZA MARKIRANJE
U skladu sa članom 210 Zakona o energetici, obveznik markiranja dužan je da, prilikom unosa tečnih goriva naftnog porijekla i biogoriva na carinsko područje Crne Gore, podnese zahtjev za markiranje i dokaz o uplati troškova markiranja.
Zahtjev za markiranje podnosi se putem informacionog sistema Pružaoca usluge markiranja, pri čemu sistem automatski evidentira datum i vrijeme njegovog prijema.
Izuzetno, u slučaju nedostupnosti informacionog sistema usljed više sile, tehničkih poteškoća ili drugih okolnosti koje onemogućavaju njegov rad, zahtjev za markiranje podnosi se na drugi način koji odredi Pružalac usluge, uz obavezu Pružaoca usluge da naknadno evidentira zahtjeve u informacionom sistemu po uspostavljanju njegovog redovnog rada. U tom slučaju, datumom i vremenom podnošenja zahtjeva smatraju se datum i vrijeme njegovog prijema od strane Pružaoca usluge.
Zahtjev za markiranje sadrži podatke iz Priloga 1 ovog Uputstva. Obveznik markiranja dužan je dostaviti potpune i tačne podatke. Nepotpuni ili netačni podaci mogu uzrokovati kašnjenje u izvršenju markiranja.
Pružalac usluge markiranja dužan je da izvrši markiranje tečnih goriva naftnog porijekla i biogoriva najkasnije u roku od 24 sata od prijema zahtjeva, pod uslovom da je evidentirana uplata troškova markiranja i da je gorivo u tom periodu dostupno za markiranje. U slučaju više sile, Pružalac usluge dužan je da postupi u razumnom roku.
[bookmark: _Toc239637988][bookmark: _Toc240964529]9. MJESTA MARKIRANJA DERIVATA NAFTE
U skladu sa članom 208, članom 210 i članom 211 Zakona o energetici, tečna goriva naftnog porijekla i biogoriva koja se stavljaju na tržište Crne Gore markiraju se prilikom njihovog unosa na carinsko područje Crne Gore, nakon podnošenja zahtjeva za markiranje i prijema troškova markiranja. 
Markiranje se vrši na lokacijama na kojima je omogućeno sprovođenje carinske kontrole i uvoza tečnih goriva naftnog porijekla i biogoriva, odnosno na mjestima određenim za obavljanje poslova markiranja.
[bookmark: _Toc240964530]9.1 Uvoz goriva drumskim putem
Kada se tečna goriva naftnog porijekla i biogoriva uvoze drumskim putem, markiranje se vrši na graničnim prijelazima određenim za uvoz goriva prije njihovog stavljanja na tržište Crne Gore.
Mjesta markiranja goriva dopremljenih drumskim putem obuhvataju sljedeće granične prijelaze:
· GP Debeli Brijeg
· GP Božaj
· GP Dobrakovo
· GP Ilino Brdo
Markiranje se vrši u transportnom sredstvu kojim se gorivo uvozi.
[bookmark: _Toc240964531]9.2 Uvoz goriva morskim putem
Kada se tečna goriva naftnog porijekla i biogoriva uvoze morskim putem preko Luke Bar, markiranje se vrši u Luci Bar, prilikom prijema, skladištenja, pretakanja ili utovara goriva u auto-cisterne, plovila ili druga sredstva transporta.
[bookmark: _Toc239637994][bookmark: _Toc240964532]10. POSTUPAK MARKIRANJA DERIVATA NAFTE
[bookmark: _Toc239637995][bookmark: _Toc240964533]10.1 Nivo doziranja markera
Marker za markiranje tečnih naftnih goriva dodaje se u gorivo u količini od 10 g markera na 1.000 litara goriva.
Količina markera potrebna za markiranje određuje se na osnovu količine goriva navedene u zahtjevu za markiranje.
Pružalac usluge markiranja odgovoran je za određivanje, mjerenje i dodavanje odgovarajuće količine markera, kao i za ispravnost opreme koja se koristi za mjerenje i dodavanje markera u gorivo.
Gorivo se markira do propisanog nivoa markiranja utvrđenog ovim poglavljem.
Proračun količine markera za markiranje pojedinačne pošiljke vrši se proporcionalno količini goriva koja se markira.
[bookmark: _Toc239637996][bookmark: _Toc240964534]10.2 Markiranje goriva u auto-cisternama
Po dolasku auto-cisterne na granični prijelaz ili lokaciju markiranja u Luci Bar, ovlašteni predstavnik Pružaoca usluge markiranja vrši uvid u zahtjev za markiranje i prateću dokumentaciju, uključujući tovarni list ili drugi odgovarajući transportni dokument iz kojeg su vidljivi podaci o vrsti goriva i stvarno utovarenim količinama goriva po pojedinačnim komorama auto-cisterne, te utvrđuje da li predmetna pošiljka odgovara podacima navedenim u zahtjevu za markiranje.
U informacioni sistem Pružaoca usluge se prilikom markiranja goriva u auto cisterni unose najmanje sljedeći podaci:
· Ime obveznika markiranja
· Ime prevoznika
· Ime i prezime vozača
· Registarska oznaka teretnog/vučnog vozila
· Registarska oznaka priključnog vozila 
· Ime markera
· Jedinstveni identifikacioni broj kanistera sa markerom
· Broj komora 
· Vrsta goriva po komori
· Količina goriva po komori (l)
· Ukupna količina goriva u cisterni (l)

Merenje količine markera kao i dodavanje markera u derivate nafte vrše predstavnici Pružaoca usluge markiranja a verifikaciju dodavanja markera u derivate nafte, vrše vozači auto cisterne. Potpis vozača ne predstavlja potvrdu dodate vrste ili količine markera niti njegove koncentracije u gorivu, već isključivo potvrdu da je usluga markiranja izvršena u njegovom prisustvu.
Na osnovu količine markera za svaku komoru autocisterne, informacioni sistem izračunava potrebnu količinu markera shodno poglavlju 10.1 ovog Uputstva. Nakon toga se potrebne količine markera razmjeravaju u odgovarajuće boce.
Prilikom markiranja, treba ispratiti sledeću proceduru za određivanje tačne količine markera za sipanje u boce:
· Staviti praznu bocu bez poklopca na kalibrisanu elektronsku vagu sa rezolucijom očitavanja od 0.1 g
· Tarirati vagu
· Pomoću pumpe za istakanje, pretočiti približno potrebnu količinu markera iz kanistera u praznu bocu
· Pipetom dodati ili oduzeti potrebnu količinu markera do ciljane mase markera
· Zatvoriti bocu poklopcem i staviti je u numerisani prenosivi stalak za boce. Broj označen na poziciji prenosivog stalka odgovara broju komore auto-cisterne. Na primjer, komora broj 1 na auto-cisterni odgovara poziciji broj 1 na prenosivom stalku.
Ponoviti proceduru sve dok se za svaku komoru autocisterne ne odmeri potrebna količina markera u zasebnu bocu.
Boce iz prenosivog stalka raspoređuju se u pojas sa numerisanim držačima, pri čemu broj svakog držača odgovara broju komore auto-cisterne.
Pojas sa numerisanim držačima, se zatim nosi na mjesto markiranja.
Predstavnik Pružaoca usluge markiranja potom dodaje marker u odgovarajuću komoru auto-cisterne na jedan od sljedećih načina:
· ručnim ulivanjem markera iz boca direktno kroz otvor na vrhu komore, kod cisterni koje su opremljene poklopcima za pristup komorama; ili
· ubrizgavanjem markera kroz ventil za kontrolisani pristup komori (vapour lock valve), kod cisterni koje nijesu opremljene klasičnim otvorima na vrhu komora, pri čemu se u ovom slučaju koristi prenosivi uređaj za markiranje i uzorkovanje montiran na navedeni ventil.
Nakon što je marker iz svih boca sipan u komore autocisterne, prazne boce u prenosivom pojasu, vraćaju se na mjesto merenja markera.
Markiranje goriva u auto-cisternama može se vršiti i korišćenjem poluautomatskog uređaja za doziranje markera (SDD). Ovaj način markiranja može se primjenjivati isključivo u Luci Bar, kada se markiranje vrši prilikom utovara goriva u auto-cisterne (vidjeti poglavlje 10.3).
[bookmark: _Toc239637997][bookmark: _Toc240964535]10.3 Markiranje goriva u plovnim objektima
Predstavnik Pružaoca usluge markiranja, na osnovu prethodno zaprimljenog zahtjeva za markiranje i uvida u dokumentaciju obveznika markiranja o količini derivata nafte koja se isporučuje plovnom objektu, utvrđuje da li predmetna pošiljka odgovara podacima navedenim u zahtjevu za markiranje.
Postupak markiranja plovnih objekata vrši se korišćenjem poluautomatskog uređaja za doziranje markera (SDD).
Prilikom pripreme i provođenja postupka markiranja, u informacioni sistem unose se najmanje sljedeći podaci:
· Obveznik markiranja
· Naziv i/ili registarska oznaka plovnog objekta
· Vrsta derivata nafte
· Količina derivata nafte koja se markira (l)
· Tip markera
· Mjesto markiranja
Prije početka markiranja predstavnik Pružaoca usluge markiranja:
· vrši vizuelni pregled SDD uređaja;
· provjerava integritet crijeva i spojnih elemenata;
· povezuje usisno crijevo sa posudom koja sadrži marker;
· povezuje izlazno crijevo na mjesto predviđeno za doziranje markera u tok goriva;
· provjerava ispravnost svih priključaka i spojeva.
Tokom markiranja predstavnik Pružaoca usluge markiranja:
· unosi količinu goriva koja se markira;
· potvrđuje propisani nivo doziranja markera u skladu sa poglavljem 10.1 ovog Uputstva
· pokreće proces doziranja markera;
· prati parametre rada uređaja;
· nadzire postupak pretakanja goriva i doziranja markera;
· potvrđuje uspješan završetak postupka doziranja.
Marker se dodaje u tok goriva tokom punjenja plovnog objekta, pri čemu SDD uređaj automatski dozira količinu markera potrebnu za postizanje propisanog nivoa markiranja.
U slučaju tehničke neispravnosti ili nedostupnosti SDD uređaja, markiranje se može izvršiti ručnim doziranjem markera, kao što je opisano u poglavlju 10.2.
[bookmark: _Toc240964536]10.4 Markiranje goriva u skladišnim rezervoarima
Predstavnik Pružaoca usluge markiranja na osnovu prethodno zaprimljenog zahtjeva za markiranje i po uvidu u dokumentaciju obveznika markiranja identifikuje rezervoar sa gorivom koje treba markirati.
Po uvidu u dokumentaciju obveznika markiranja o količinama goriva, predstavnik Pružaoca usluge markiranja unosi relevantne podatke u informacioni sistem, nakon čega sistem automatski određuje ciljanu masu markera potrebnu za markiranje u skladu sa poglavljem 10.1 ovog Uputstva.
Operacija markiranja goriva u rezervoaru podrazumeva korišćenje plastičnih kanistera. Prilikom pripreme i provođenja postupka markiranja, u informacioni sistem unose se najmanje sljedeći podaci:
· Obveznik markiranja
· Oznaka skladišnog rezervoara   
· Vrsta goriva
· Količina goriva koja se prima u skladišni rezervoar (l)  
· Ime markera
· Jedinstveni identifikacioni broj kanistera sa markerom

Mjerenje količine markera kao i dodavanje markera u gorivo vrše predstavnici Pružaoca usluge markiranja a verifikaciju dodavanja markera u gorivo, vrše predstavnici obveznika markiranja.
Prilikom markiranja, prati se sledeći proces, kako bi se sipala tačna masa markera u kanister: 
· Postaviti prazan kanister bez poklopca na kalibrisanu elektronsku vagu sa rezolucijom očitavanja mase u koracima od 1 g. Izuzetno, ukoliko je za markiranje predmetne količine goriva potrebno manje od 3 kg markera, koristi se vaga sa rezolucijom očitavanja od 0.1 g
· Tarirati vagu
· Pomoću pumpe za istakanje, pretočiti približno potrebnu količinu markera u prazan kanister
· Pipetom dodati ili oduzeti potrebnu količinu markera do ciljane mase markera 
· Staviti poklopac
Markiranje se može vršiti direktno u rezervoaru, na prijemnim cevovodima, pumpnim stanicama na za to definisanim delovima armature kao i u plovnom objektu pre istovara u skladišni rezervoar. Dodavanje markera vrši se isključivo tokom prijema goriva, budući da postupak markiranja zahtijeva protok proizvoda i ne može se vršiti nad gorivom u mirovanju.
Nakon sipanja markera, plastični kanister ispire se gorivom kako bi se osiguralo da nema  ostataka markera u njemu. Sadržaj nastao ispiranjem također se dodaje u rezervoar.
Prazni kanister se vraća na mesto merenja markera.
[bookmark: _Toc239637999][bookmark: _Toc240964537]11. POTVRDA O IZVRŠENOM MARKIRANJU
Neposredno nakon dodavanja markera u derivate nafte, predstavnik Pružaoca usluge  markiranja za svaku pošiljku goriva koja je predmet markiranja izdaje dokument pod imenom ''Potvrda o izvršenom markiranju’’, kojom potvrđuje da je predmetna pošiljka goriva markirana propisanom koncentracijom markera.
Potvrda o izvršenom markiranju sadrži najmanje podatke propisane u prilozima 2, 3 i 4 ovog Uputstva, u zavisnosti od mjesta i načina izvršenog markiranja.
U slučaju markiranja goriva u auto-cisternama, Potvrda o izvršenom markiranju uručuje se vozaču auto-cisterne u onom broju primjeraka koji odgovara broju mjesta istovara (lokacija istovara).
U slučaju markiranja goriva u plovnim objektima ili skladišnim rezervoarima, Potvrda o izvršenom markiranju uručuje se obvezniku markiranja.
Potvrda o izvršenom markiranju predstavlja dokument kojim Pružalac usluge markiranja potvrđuje da je predmetna pošiljka goriva markirana u skladu sa važećim propisima i ovim Uputstvom. Potvrda se prilaže uz dokumentaciju koja prati pošiljku goriva i predstavlja jedan od dokumenata neophodnih za sprovođenje carinskog postupka i stavljanje goriva u promet, u skladu sa važećim propisima.
[bookmark: _Toc239638000][bookmark: _Toc240964538]11.1 Potvrda o izvršenom markiranju i sledljivost goriva prilikom isporuke na maloprodajne objekte
Prilikom isporuke goriva na maloprodajni objekat, pošiljku goriva obavezno prate Potvrda o izvršenom markiranju iz poglavlja 11 i Izvještaj o provjeri koncentracije markera nakon markiranja iz poglavlja 12.1 ovog Uputstva, kojima se potvrđuje da je gorivo markirano i da je provjerom utvrđeno prisustvo markera u propisanoj koncentraciji.
[bookmark: _Toc239638001][bookmark: _Toc240964539]12. KONTROLA PRISUSTVA I KONCENTRACIJE MARKERA U DERIVATIMA NAFTE
Kontrola prisustva i koncentracije markera u tečnim gorivima naftnog porijekla i biogorivima sprovodi se radi provjere usaglašenosti sa zahtjevima propisanim Zakonom o energetici. Inspekcijski nadzor nad primjenom propisa kojima se uređuje markiranje tečnih goriva naftnog porijekla i biogoriva, kao i kontrola koncentracije markera u gorivima, vrši inspektor za ugljovodonike u skladu sa Zakonom o energetici.
Pružalac usluge markiranja vrši uzorkovanje goriva i mjerenja prisustva i koncentracije markera, radi praćenja efikasnosti sistema markiranja, otkrivanja nepravilnosti i pružanja stručne podrške nadležnim organima u sprovođenju inspekcijskog nadzora. 
Pružalac usluge dužan je da vrši uzorkovanje goriva u skladu sa standardima MEST EN ISO 3170 i MEST EN 14275.
Kontrola prisustva i koncentracije markera može se vršiti na mjestima proizvodnje, skladištenja, transporta, pretakanja i prometa goriva, uključujući skladišta, transportna sredstva, plovne objekte, benzinske stanice i druga mjesta na kojima se gorivo nalazi.
Provjera prisustva i koncentracije markera sprovodi se:
• terenskom kontrolom korišćenjem mobilnih analizatora za mjerenje koncentracije markera (LSX);
• laboratorijskom analizom uzoraka goriva korišćenjem forenzičkih uređaja za mjerenje koncentracije markera (MSX).
Opis i rukovanje uređajima za detekciju dati su u Upustvu za korišćenje, podešavanje i održavanje opreme koja se koristi u programu markiranja goriva u Crnoj Gori.
Derivati nafte se markiraju na ciljni nivo markiranja od 100% što se postiže dodavanjem određene količine markera u derivate nafte koja je propisana u poglavlju 10.1 ovog Uputstva.
Terenska kontrola uzoraka, odnosno mjerenje koncentracije markera u gorivu, vrši se korišćenjem LSX mobilnog analizatora za mjerenje koncentracije markera. Osnovna namjena analizatora je kontrola prisustva i koncentracije markera na terenu, a rezultati mjerenja tumače se na sljedeći način:

1. Rezultat – Zadovoljava*
95% ≤ Koncentracija markera u gorivu ≤ 105%
Na ekranu: zeleno tj. ‘’Zadovoljava’’

2. Rezultat – Ne Zadovoljava 
Koncentracija markera u gorivu < 95%
Na ekranu: crveno tj. ‘’Ne Zadovoljava’’

3. Rezultat Potrebna MSX analiza zelenom bojom
Koncentracija markera u gorivu > 105%
Na ekranu: ‘’Potrebna analiza na MSX uređaju’’ zelenom bojom

4. Rezultat Potrebna MSX analiza žutom bjom
Koncentracija markera u gorivu nije određena jer je uzorak izvan softverskog modela uređaja
Na ekranu: ‘’Potrebna analiza na MSX uređaju’’ žutom bojom

*Rezultat zadovoljava se za provjeru koncentracije markera tipa A ispisuje na ekranu uređaja samo ukoliko je koncentracija markera tipa B ispod 10%. 
Za potrebe laboratorijske (forenzičke) analize izvršene MSX uređajem, rezultat se smatra zadovoljavajućim ukoliko je izmjerena koncentracija markera između 95% i 105% propisane koncentracije markera, uključujući granične vrijednosti. Rezultati izvan  navedenog raspona smatraju se nezadovoljavajućim.

U cilju zaštite bezbednosti programa makiranja derivata nafte, rezultati merenja koncentracije markera na laboratorijskom (forenzičkom) uređaju koji su zadovoljavajući ne dostavljaju se iskazani brojčanim vrednostima osim na zahtev nadležnih državnih i sudskih organa. 
[bookmark: _Toc239638002][bookmark: _Toc240964540]12.1 Uzorkovanje i merenje koncentracije markera radi izdavanja izvještaja o provjeri koncentracije markera nakon markiranja
Nakon izvršenog markiranja i izdavanja Potvrde o izvršenom markiranju, Pružalac usluge markiranja dužan je izvršiti provjeru prisustva i koncentracije markera u markiranom gorivu te sačiniti Izvještaj o provjeri koncentracije markera nakon markiranja.
Provjera prisustva i koncentracije markera vrši se nakon svakog izvršenog postupka markiranja goriva u auto-cisternama.
Izvještaj o provjeri koncentracije markera nakon markiranja predstavlja dokument kojim se potvrđuje da je nakon izvršenog markiranja utvrđeno prisustvo markera u propisanoj koncentraciji. Zajedno sa Potvrdom o izvršenom markiranju, Izvještaj o provjeri koncentracije markera nakon markiranja prilaže se uz dokumentaciju koja prati pošiljku goriva i predstavlja jedan od dokumenata neophodnih za sprovođenje carinskog postupka i stavljanje goriva u slobodan promet, u skladu sa važećim propisima.
Provjera koncentracije markera radi izdavanja izvještaja o provjeri koncentracije markera nakon markiranja, vrši se korištenjem LSX mobilnih analizatora za testiranje na terenu, u skladu sa postupcima propisanim ovim Uputstvom i Uputstvom za korišćenje, podešavanje i održavanje opreme koja se koristi u programu markiranja goriva u Crnoj Gori.
Izvještaj o provjeri koncentracije markera nakon markiranja predstavlja evidenciju o koncentraciji markera utvrđenoj u trenutku uzorkovanja i ispitivanja goriva te se odnosi isključivo na stanje goriva utvrđeno u trenutku izvršene provjere.
Izvještaj o provjeri koncentracije markera nakon markiranja, mora sadržavati najmanje sljedeće podatke:
· podatke o obvezniku markiranja;
· lokaciju na kojoj je izvršena provjera koncentracije markera*;
· vrstu goriva;
· registraciju auto cisterne;
· rezultat provjere koncentracije markera (da li je rezultat provjere zadovoljavajući ili nezadovoljavajući)
· ime, prezime i potpis ovlaštenog predstavnika Pružaoca usluge koji je izvršio uzorkovanje;
· ime, prezime i potpis ovlaštenog predstavnika Pružaoca usluge koji je izvršio merenje koncentracije markera na LSX mobilnom analizatoru;
· ime, prezime i potpis vozača 
· datum i vreme izdavanja izvještaja
* Za auto-cisterne koje se markiraju na graničnim prijelazima, provjera prisustva i koncentracije markera vrši se na carinskim terminalima u Danilovgradu, Nikšiću, Podgorici, Bijelom Polju, Zelenici, Kotoru ili na drugom carinskom terminalu određenom od strane nadležnog organa. Za auto-cisterne i plovne objekte koji se markiraju u Luci Bar, provjera prisustva i koncentracije markera vrši se u Luci Bar neposredno nakon postupka markiranja.
Uzorkovanje se vrši u skladu sa standardom EN ISO 3170 nakon što je postignuta homogenizacija goriva i markera. Uzorci se uzimaju iz svake komore auto-cisterne, nakon čega se formira kompozitni uzorak. Provjera koncentracije markera radi izdavanja „Izvještaja o provjeri koncentracije markera nakon markiranja“ vrši se na kompozitnom uzorku.
Postupak u slučaju zadovoljavajućeg rezultata
U slučaju zadovoljavajućeg rezultata provjere koncentracije markera, „Izvještaj o provjeri koncentracije markera nakon markiranja“ uručuje se vozaču. 
Postupak u slučaju rezultata koji nije zadovoljavajući
U slučaju da rezultat provjere koncentracije markera na mobilnom analizatoru nije zadovoljavajući, vrši se ponovno uzorkovanje iz istog izvora i ponovna provjera koncentracije markera na mobilnom analizatoru terenu.
Kod auto-cisterni u Luci Bar, prije ponovnog uzorkovanja potrebno je osigurati dodatnu homogenizaciju goriva i markera kretanjem vozila.
Ukoliko ponovljena provjera utvrdi da je rezultat zadovoljavajući, izdaje se „Izvještaj o provjeri koncentracije markera nakon markiranja“.
Ukoliko ponovljena provjera potvrdi da rezultat nije zadovoljavajući, uzorak goriva dostavlja se laboratoriji u sastavu Pružaoca usluge markiranja radi daljnjeg ispitivanja i utvrđivanja referentne koncentracije markera u roku ne dužem od 48 sati od trenutka uzorkovanja.
U tom slučaju uzimaju se tri (3) uzorka zapremine od po 250 ml, od kojih jedan ostaje kod vozača, dok se preostala dva dostavljaju laboratoriji u sastavu Pružaoca usluge markiranja. 
Svi uzorci moraju biti označeni na način da oznaka sadrži najmanje sljedeće podatke:
· vrstu uzorkovanog goriva;
· količinu goriva;
· registraciju auto cisterne iz koje je izvršeno uzorkovanje;
· mjesto uzorkovanja;
· datum i vrijeme uzorkovanja;
· broj plombe, ukoliko je primjenjivo;
· ime i potpis lica koje je izvršilo uzorkovanje;
· ime i potpis lica koje je izvršilo merenje koncentracije;
Rezultat laboratorijskog ispitivanja smatra se referentnim rezultatom za utvrđivanje koncentracije markera u gorivu. 
O rezultatima laboratorijskog ispitivanja obveznik markiranja se obavještava bez odlaganja: 
· Ukoliko laboratorijsko ispitivanje utvrdi da je koncentracija markera manja od 95% propisane referentne koncentracije, Pružalac usluge markiranja dužan je da izvrši ponovno markiranje (domarkiranje) goriva do propisane koncentracije markera.
· Ukoliko laboratorijsko ispitivanje utvrdi da je koncentracija markera veća od 105% propisane referentne koncentracije, o navedenom se bez odlaganja obavještava nadležni carinski organ radi sprovođenja odgovarajućih provjera, uključujući provjeru prijavljenih količina goriva i drugih okolnosti od značaja za utvrđivanje uzroka odstupanja.
Uzorci uzeti na ovaj način čuvaju se 60 dana od dana uzorkovanja i mogu se koristiti kao arbitražni uzorci u slučaju spora ili po zahtjevu nadležnog organa.
[bookmark: _Toc240964541]12.2 Merenje koncentracije markera na terenu 
Uzorkovanje derivata nafte radi provjere prisustva i koncentracije markera na terenu vrši se u skladu sa standardima EN ISO 3170  i EN 14275.
Provjera koncentracije markera na terenu vrši se korištenjem LSX mobilnih analizatora za testiranje na terenu, u skladu sa postupcima propisanim ovim Uputstvom i Uputstvom za korišćenje, podešavanje i održavanje opreme koja se koristi u programu markiranja goriva u Crnoj Gori.
Postupak u slučaju zadovoljavajućeg rezultata
U slučaju zadovoljavajućeg rezultata provjere koncentracije markera na LSX mobilnom analizatoru, sačinjava se i izdaje „Izvještaj o provjeri koncentracije markera na terenu“. Izvještaj potpisuju predstavnik Pružaoca usluge te odgovorno lice objekta u kojem je izvršena kontrola ili njegov ovlašteni predstavnik kao i inspektor za ugljovodonike.
Postupak u slučaju rezultata koji nije zadovoljavajući
U slučaju rezultata koji nije zadovoljavajući, vrši se ponovno uzorkovanje iz istog izvora i ponovna provjera koncentracije markera na mobilnom LSX analizatoru na terenu.
Ukoliko ponovljena provjera utvrdi zadovoljavajući rezultat, sačinjava se i izdaje „Izvještaj o provjeri koncentracije markera na terenu“ koji potpisuju predstavnik Pružaoca usluge te odgovorno lice objekta u kojem je izvršena kontrola ili njegov ovlašteni predstavnik kao i inspektor za ugljovodonike.
Ukoliko odgovorno lice ili njegov ovlašteni predstavnik odbije verifikovati izvještaj, ta činjenica se evidentira u izvještaju. Odbijanje potpisa ne utiče na valjanost izvršene provjere, rezultata mjerenja niti izdatog stručnog nalaza.
Ukoliko ponovljena provjera potvrdi rezultat koji nije zadovoljavajući, inspektor za ugljovodonike o tome bez odlaganja obavještava tržišnog inspektora i uzorak goriva dostavlja se u laboratoriju Pružaoca usluge radi daljeg forenzičkog ispitivanja. U ovom slučaju uzima se pet (5) uzoraka zapremine od po 250 ml, od kojih jedan uzorak ostaje obvezniku markiranja, dva uzorka se predaju nadležnom inspektoru za ugljovodonike, a preostala dva uzorka dostavljaju se laboratoriji Pružaoca usluge markiranja radi laboratorijske provjere koncentracije markera.
Zapečaćeni uzorci goriva namijenjeni laboratorijskom ispitivanju dostavljaju se laboratoriji Pružaoca usluge u što kraćem roku, a rezultat laboratorijskog ispitivanja Pružalac usluge dostavlja inspektoru za ugljovodonike i obvezniku markiranja najkasnije u roku od 24 časa od prijema uzorka u laboratoriju.
Uzorci uzeti na ovaj način mogu se koristiti kao arbitražni uzorci u slučaju spora ili po nalogu nadležnih organa.
Svi uzorci moraju biti označeni na način da oznaka sadrži najmanje sljedeće podatke:
· vrstu uzorkovanog goriva;
· količinu goriva;
· registraciju auto cisterne iz koje je izvršeno uzorkovanje;
· mjesto uzorkovanja;
· datum i vrijeme uzorkovanja;
· broj plombe, ukoliko je primjenjivo;
· ime i potpis lica koje je izvršilo uzorkovanje;
· ime i potpis lica koje je izvršilo merenje koncentracije;
Jedan od dva uzorka koje zadržava Pružalac usluge koristi se za laboratorijsku provjeru koncentracije markera, dok se drugi uzorak čuva najmanje 60 dana od dana uzorkovanja.
O rezultatima laboratorijskog ispitivanja inspektor za ugljovodonike, tržišni inspektor i obveznik markiranja se obavještavaju bez odlaganja.
Ukoliko laboratorijsko ispitivanje utvrdi da koncentracija markera nije u propisanim granicama, tržišni inspektor preduzima dalje mjere u skladu sa njegovim nadležnostima.
[bookmark: _Toc240964542]12.3 Merenje koncentracije markera u laboratoriji
Laboratorijska provjera koncentracije markera vrši se u laboratoriji Pružaoca usluge korištenjem MSX laboratorijskih uređaja. 
Laboratorija Pružaoca usluge dužna je da u roku od najviše 24 sata od prijema uzorka izvrši laboratorijsku provjeru koncentracije markera radi utvrđivanja prisustva markera, njegove koncentracije i usaglašenosti sa propisanom koncentracijom markera.
Rezultat laboratorijske provjere koncentracije markera smatra se referentnim rezultatom za utvrđivanje koncentracije markera u gorivu.
O izvršenoj laboratorijskoj provjeri sačinjava se dokument pod nazivom „Izvještaj o provjeri koncentracije markera u laboratoriji“.
„Izvještaj o provjeri koncentracije markera u laboratoriji“ izdaje laboratorija Pružaoca usluge i potpisuje ga ovlašteno lice koje je izvršilo laboratorijsku provjeru koncentracije markera.
Izvještaj se dostavlja elektronskim putem obvezniku markiranja i nadležnom inspektoru za ugljovodonike odnosno tržišnom inspektoru.
Ukoliko laboratorijska provjera potvrdi da je izmjerena koncentracija markera između 95% i 105% propisane koncentracije markera, uključujući granične vrijednosti, rezultat se smatra zadovoljavajućim. Rezultati izvan navedenog raspona smatraju se nezadovoljavajućim.

U cilju zaštite bezbjednosti programa makiranja tečnih naftnih goriva, rezultati mjerenja koncentracije markera na laboratorijskom (forenzičkom) uređaju koji su zadovoljavajući, ne dostavljaju se iskazani brojčanim vrednostima osim na zahtjev nadležnih državnih i sudskih organa. 

Rezultat laboratorijske provjere smatra se konačnim.
[bookmark: _Toc240964543]13. VANREDNO UZORKOVANJE I MJERENJE KONCENTRACIJE MARKERA NA ZAHTJEV 
Na zahtjev podnosioca može se izvršiti vanredno uzorkovanje i provjera koncentracije markera na terenu, kao i u laboratoriji. Troškove navedenih aktivnosti snosi podnosilac zahtjeva u skladu sa važećim cjenovnikom Pružaoca usluge markiranja.
Zahtjev za vanredno mjerenje koncentracije markera podnosi se putem informacionog sistema Pružaoca usluge markiranja, pri čemu sistem automatski evidentira datum i vrijeme njegovog prijema. Zahtjev za vanredno uzorkovanje goriva i provjeru koncentracije markera najmanje sadrži podatke o podnosiocu zahtjeva, kontakt podatke, lokaciju i identifikaciju goriva koje je predmet uzorkovanja i ispitivanja, vrstu tražene usluge odnosno da li se zahtjeva terenska ili laboratorijska provjera koncentracije markera.
Pružalac usluge markiranja dužan je da podnosiocu zahtjeva dostavi Izvještaj o provjeri koncentracije markera na terenu, nakon izvršenog uzorkovanja i terenske provjere koncentracije markera, odnosno Izvještaj o provjeri koncentracije markera u laboratoriji, nakon izvršenog laboratorijskog ispitivanja uzorka goriva, najkasnije u roku od 24 sata od prijema zahtjeva, pod uslovom da je evidentirana uplata naknade u skladu sa važećim cjenovnikom.
[bookmark: _Toc240964544]14. IZVJEŠTAVANJE
Pružalac usluge markiranja dužan je da vodi informacioni sistem za praćenje procesa markiranja koji omogućava evidenciju izvršenih markiranja, izvršenih kontrola prisustva i koncentracije markera, utroška markera i količina markiranog goriva.
Informacioni sistem mora omogućiti generisanje izvještaja o izvršenim markiranjima, izvršenim kontrolama, utrošku markera i količinama markiranog goriva, kao i drugih izvještaja na zahtjev Ministarstva i drugih nadležnih organa.
Pružalac usluge markiranja je dužan da Ministarstvu energetike i rudarstva, ministarstvu nadležnom za trgovinu i ministarstvu nadležnom za finansije dostavlja mjesečni izvještaj o markiranju derivata nafte najkasnije do 5. u mjesecu za prethodni mjesec.


[bookmark: _Toc239638008][bookmark: _Toc240964545]Prilog 1 – PODACI SADRŽANI U ZAHTJEVU ZA MARKIRANJE DERIVATA NAFTE
Zahtjev za markiranje derivata nafte najmanje mora da sadrži:
· Podatke o obvezniku markiranja
· Ime prevoznika
· Ime i prezime vozača (samo za auto cisterne)
· Registarska oznaka teretnog/vučnog vozila (samo za auto cisterne)
· Registarska oznaka priključnog vozila (samo za auto cisterne)
· Registarska oznaka plovnog objekta (samo za plovne objekte)
· Granični prijelaz
· Procijenjeni datum i vrijeme stizanja na granični prijelaz
· Carinski terminal za carinjenje robe
	Broj komore
	Vrsta goriva
	Količina (L)
	Akcizno gorivo ili gorivo oslobođeno akcize
	Broj fakture obveznika markiranja

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	

	6
	
	
	
	

	7
	
	
	
	

	8
	
	
	
	



Napomene:
1. Mjesto za uzorkovanje mora biti dostupno u skladu sa standardom MEST EN ISO 3170. 
2. Podaci o obvezniku markiranja se dostavljaju u skladu sa Pravilnikom o bližem načinu markiranja tečnih goriva naftnog porijekla i biogoriva, bližem načinu mjerenja koncentracije markera u tečnim gorivima naftnog porijekla i biogorivima i obrascu potvrde o izvršenom markiranju tečnih goriva naftnog porijekla i biogoriva

[bookmark: _Toc239638009][bookmark: _Toc240964546]Prilog 2 – PODACI SADRŽANI U POTVRDI O IZVRŠENOM MARKIRANJU GORIVA U AUTOCISTERNI
Potvrda o izvršenom markiranju autocisterni najmanje mora da sadrži:
· Podatke o obvezniku markiranja
· Vrsta derivata nafte 
· Registarska oznaka teretnog/vučnog vozila
· Registarska oznaka priključnog vozila 
· Ime dodatog markera
· Jedinstveni identifikacioni broj kanistera sa markerom
· Broj komore 
· Količina goriva po komori (l)
· Količina dodatog markera po komori (g)
· Ukupna količina goriva u cisterni (l)
· Ukupna količina markera dodata u cisternu (g)
· Datum i vrijeme početka markiranja*
· Datum i vrijeme izdavanja potvrde
· Broj dokumenta
· Potpis lica koje je izvršilo merenje količine markera
· Potpis lica koje je izvršilo dodavanje markera 
· Potpis lica koje verifikuje dodavanje markera (vozač)


*Datum i vrijeme početka markiranja se definišu na sledeći način:
Markiranje na graničnom prijelazu: trenutak skidanja plombe od strane predstavnika carine zbog sipanja markera u prevozno sredstvo sa gorivom
Markiranje na mestu utovara (Luka Bar): vrijeme dolaska auto-cisterne na auto-punilište


[bookmark: _Toc239638010][bookmark: _Toc240964547]Prilog 3 – PODACI SADRŽANI U POTVRDI O IZVRŠENOM MARKIRANJU GORIVA U PLOVNOM OBJEKTU
Potvrda o izvršenom markiranju plovnih objekata najmanje mora da sadrži:
· Podatke o obvezniku markiranja
· Ime i Registarski broj  plovnog objekta 
· Vrsta derivata nafte 
· Jedinstveni identifikacioni broj kanistera sa markerom
· Količina derivata nafte (l)
· Količina dodatog markera (g)
· Tip markera
· Jedinstveni identifikacioni broj SDD uređaja
· Datum i vrijeme izdavanja potvrde
· Potpis lica koje je rukovalo SDD uređajem


 


[bookmark: _Toc240964548]Prilog 4 – PODACI SADRŽANI U POTVRDI O IZVRŠENOM MARKIRANJU GORIVA U SKLADIŠNOM REZERVOARU
Potvrda o izvršenom markiranju goriva u skladišnim rezervoarima najmanje mora da sadrži:
· Podatke o obvezniku markiranja
· Oznaka skladišnog rezervoara   
· Vrsta goriva
· Količina goriva koja se prima u rezervoar (l)  
· Količina dodatog markera (g)
· Ime markera
· Jedinstveni identifikacioni broj kanistera sa markerom
· Datum i vrijeme izdavanja potvrde
· Potpis lica koje je izvršilo merenje količine markera 
· Potpis lica koje je izvršilo dodavanje markera
· Potpis lica koje verifikuje dodavanje markera

